[{"text_idx": "#000000", "text": "KAPO peahoone juurdeehitus sai nurgakivi"}, {"text_idx": "#000001", "text": "Ta\u0308na, 3. novembril asetati Kaitsepolitseiameti peahoone juurdeehitusele pidulikult nurgakivi. Juba ku\u0308mne aasta eest alustati juurdeehituse planeerimist ning projekt koos Toompuiestee 3 vana hoone renoveerimisega valmib 2023. aasta lo\u0303puks."}, {"text_idx": "#000003", "text": "Kaitsepolitseiameti peahoone juurdeehitusest ra\u0308a\u0308giti esmakordselt juba aastal 2001 ja vahepeal arutati ka uue peahoone ehitamist hoopis muus asukohas. Ameti peadirektori Arnold Sinisalu so\u0303nul laheneb peagi 20 aasta vanune probleem: \u201eKaitsepolitseiamet on aastatega kasvanud ja sellega on su\u0308venenud ka ruumikitsikuse mure. Mida paremad on to\u0308o\u0308tingimused, mida va\u0308hem segab meie ametnikke ruumipuudus, seda po\u0303hjalikumalt on vo\u0303imalik asutusel tervikuna pu\u0308henduda meie peamisele u\u0308lesandele \u2013 julgeoleku tagamisele.\u201c"}, {"text_idx": "#000005", "text": "Kesklinna u\u0308hel tuiksoonel ehitamine on juba iseenesest suur va\u0308lja kutse, kuid Nordeconi juhatuse esimehe Gerd Mu\u0308lleri so\u0303nul on sellest hoolimata projekt ajagraafikus. \u201eSedavo\u0303rd suuremahulise objekti ehitamine ta\u0308nastes turbulentsetes tingimustes on kahtlemata va\u0308ljakutse. Soovin ta\u0308nada meie a\u0308a\u0308rmiselt kompetentset ja tugevat tiimi, kelle juhtimisel liigume jo\u0303udsalt edasi.\u201c"}, {"text_idx": "#000006", "text": "\u201eKolm ja pool aastat on kulunud ajast kui meie, projekteerijad, alustasime ning ro\u0303o\u0303m on na\u0308ha, et seni vaid virtuaalsena eksisteerinud projekt ka ehitisena kerkib,\u201c so\u0303nas AS-i Sweco Projekt peaarhitekt Ahti Kooskora. Tema so\u0303nul on ehituse maa-alune osa alati u\u0308ks raskemaid, sest ma\u0308rgatavat tulemust justkui veel poleks."}, {"text_idx": "#000007", "text": "Ta\u0308na nurgakivi saanud Kaitsepolitseiameti peahoone juurdeehitus ehk ko\u0303rvalhoone eraldiseisvalt valmib 2022. aasta lo\u0303puks. Seeja\u0308rel renoveeritakse vana hoone, mis omakorda valmib 2023. aasta lo\u0303puks. Ameti peahoone uus esindussissepa\u0308a\u0308s on kavandatud Luise ta\u0308nava ja Toompuiestee nurgale ning esindusfassaad saab olema na\u0308oga Kaarli kiriku suunas."}, {"text_idx": "#000008", "text": "Sissepa\u0308a\u0308s on kavandatud otse ta\u0308nava tasapinnalt, et ro\u0303hutada u\u0308mbritseva keskkonna ja\u0308tkuvust. Hoone juurdeehitus on kavandatud vo\u0303imalikult madalana, et va\u0308hendada visuaalselt ko\u0303rgust u\u0308mbritsevas keskkonnas. Hoonete fassaadid on kaetud naturaalses heledas toonis roostevaba terasvo\u0303rguga. Kasutades struktuurset ja kihilist paigaldust varieerub viimistluse la\u0308bipaistvus ja az\u030cuursus. Esindusfassaadi klaasiosa kumab o\u0303htusel ajal valgustatuna la\u0308bi terasvo\u0303rgu. Sama viimistlusega kaetakse ka olemasolev juurdeehitus."}]